钦定古今图书集成/明伦汇编/官常典/第753卷 > 章赞元
## 钦定古今图书集成/明伦汇编/官常典/第753卷 > 章赞元

按《绍兴府志》：“赞元，字素完，会稽人。由吏员任四川江
油县典史。县治无城，崇祯十六年，流寇入境，县尹避
入山。赞元以礼服坐县廨，家僮促之走，乃拔刀欲刃
其仆，且曰：‘我食君禄，守此土，何以偷生焉’？及贼之向
导至，乃县民也。素知赞元廉正，不忍害，劝使去，不从。
贼大至，胁以降，终不屈，遂奔浮桥，跃水而死。民为立”
庙祀之。